open-index/open-wikipedia-markdown huggingface dataset:
Trys Slėniai

**Trys Slėniai** () – Prancūzijos Alpių kalnų slidinėjimo kurortų regionas, įsikūręs *Tarentaise* slėnyje (*Vallée de la Tarentaise*) palei Izero upę. Dalis šio rajono patenka į Vanuazo nacionalinio parko (*Vanoise*) ribas. Tai didžiausias pasaulyje slidinėjimo kurortas. Į Tris Sėnius patenka *Saint-Bon, Allues* ir *Belleville* slėniai. Plečiantis kurorto teritorijai, prie jo praktiškai prisijungęs ir ketvirtas – *Maurienne* slėnis. 

## Duomenys

* Vieta – Savojos departamentas
* Artimiausias miestas – *[[Mutjė]]*
* Didžiausias aukštis – 3 230 m
* Bazinis aukštis – 1 300 m
* Kalnų slidinėjimo trasų ilgis – 600 km
* Ilgiausias kalnų nusileidimo ruožas – 5 km, *Cîme de Caron* 
* Keltuvų sistema – 183 (3 *lyniniai keltuvai* (*cable cars*), 37 gondolos, 69 krėsliniai keltuvai, 74 užtempiantys keltuvai
* Keltuvų pajėgumas – 260 000 žm./val.
* Sniego gamyba – 1 920 sniego patrankos

## Aprašymas

Trijų Slėnių slidinėjimo regionas apima 8 kalnų kurortus, kuriuose iš viso yra daugiau nei 300 slidinėjimo trasų, o jų bendras ilgis sudaro apie 600 km. Visas šias trasas tarpusavyje jungia virš 180 keltuvų. Jas aptarnauja daugiau kaip 420 prižiūrėtojų, 1500 sporto instruktorių. 





## Nuorodos

* Trijų Slėnių tinklalapis 
* Trys Slėniai
Santa Marija (Brazilija)

**Santa Marija** () – miestas pietų Brazilijoje, centrinėje Pietų Rio Grandėje, 290 km į vakarus nuo Porto Alegrės. Svarbus transporto mazgas: yra oro uostas, geležinkeliai į Porto Alegrę, San Paulą, Montevidėjų. Odos apdirbimo, maisto (ypač mėsos konservų) pramonė. Gyvulininkystės regiono prekybinis centras. Netoliese yra akmens anglių telkinys. Veikia keli universitetai. Yra karinė oro bazė. Santa Marijoje kasmet vyksta gausiai piligrimus sutraukiantys Šv. Marijos atlaidai.

## Istorija

XVIII a. dabartinio miesto vietoje vyko kovos tarp ispanų ir portugalų. Vėliau čia pradėjo keltis vokiečių, belgų imigrantai. Santa Marija oficialiai įkurta 1858 m.

## Šaltiniai
Koloristas

**Koloristas** (nuo it. *colorista*,  – spalva) - gali reikšti:

* Menininką, kurio vyraujanti meninės išraiškos priemonė yra koloritas, ryškios spalvos;
* Mokslininką, kurio pagrindinis darbas yra spalvų ir jų derinių tyrimai, pritaikymas praktikoje;
* Spalvų, dažų specialistą (poligrafija ir leidyba); 
* Tekstilinių audinių spalvinimo (marginimo) specialistą.  

## Koloristai dailėje

Nuo seno spalva buvo viena iš menininkų naudojamų išraiškos priemonių. Europos dailėje spalvinę išraišką reikšmingai pradėjo naudoti Italijos Renesanso Venecijos dailės mokykla, pradedant Džovaniu Beliniu. Kiti žymūs Europos koloristai - Ticianas, Paolas Veronezė, Rubensas, Rembrantas, Fransua Bušė, Eženas Delakrua. Beveik visi impresionistai, kaip Ogiustas Renuaras, Klodas Monė, Kamilis Pisaro, Žoržas Sera atidavė pirmenybę spalvinei meno išraiškai. Postimpresionistai Vincentas van Gogas, Polis Gogenas ir kt. vėliau reikšmingai įtakojo XX amžiaus modernistines dailės kryptis, kurių išraiška buvo paremta spalvomis:  fovizmą (Anri Matisas), ekspresionizmą (Edvardas Munkas) ir abstrakcionizmą (Vasilijus Kandinskis).

## Spalvų teorija

Spalvų panaudojimas turi rekšmingą praktinį pritaikymą ne vien dailėje, bet ir tekstilėje bei poligrafijoje.
Keletas reikšmingiausių mokslininkų ir menininkų, dirbusių spalvų tyrinėjimo srityje:
* J. C. Le Blon (tapytojas,1756) – parašė pirmą publikuotą darbą apie spalvų pigmentų maišymą.
* Moses Harris (graveris, 1766) – sukūrė pirmą pirminių spalvų, raudonos, geltonos ir mėlynos, sumaišymo lentelę.
* Ignaz Schiffermuller (menininkas, 1772) – sukūrė pirmąjį spalvų ratą.
* Johann Wolfgang von Goethe (poetas, 1810) – sukūrė spalvų ratą ir spalvų trikampį.
* Michel Eugène Chevreul (chemikas, 1839) – sukūrė nuoseklią spalvų teoriją, kuria rėmėsi impresionistai.
* Charles Blanc (meno kritikas, 1873) – sukūrė spalvų ratą žvaigždės formoje.

## Šaltiniai
* Tarptautinių žodžių žodynas; - Vilnius:Vyriausioji enciklopedijų redakcija. - 527(1) p.
* Apie spalvų teorijos istoriją
Serejão stadionas

**Serejão stadionas** (oficialiai *Estádio Elmo Serejo Farias*) – futbolo stadionas Tagvatingos mieste Brazilijoje. Jame telpa 32 000 žiūrovų. Kartais naudojamas ir amerikietiškojo futbolo rungtynėms.

## Istorija

Stadionas atidarytas 1978 m. sausio 23 d. Atidarymo dieną buvo sužaistos pirmosios rungtynės, jose Taguatinga EC rezultatu 1-0 nugalėjo „Vila Nova“ klubą.

## Šaltiniai
Variklinis vagonas

**Variklinis vagonas** (, ) – vagonas, kuriame įrengtas traukos variklis (garo, dyzelinis ar elektros) arba automotrisė. Toks vagonas atlieka dvejopas funkcijas – tiek paprasto vagono (keleivių ar krovinių pervežimas), tiek lokomotyvo (traukinio varymas). Varikliniai vagonai (ne automotrisės) paprastai yra naudojami kaip traukinių dalys. 

Varikliniai vagonai būdingi geležinkeliams (įskaitant metro traukinius) ir tramvajams. Anglišku terminu  vadinami ir lokomotyvai, kurie savo forma estetiškai ir aerodinamiškai  suderinti su likusiu traukiniu.

Beveik visi greitieji traukiniai naudoja variklinius vagonus, dažnai – abiejuose galuose. Pvz., JAV kompanijos „Amtrak“ traukiniai *Acela* (gaminami Kanados kompanijos „Bombardier“) sudaryti iš 6 keleivinių vagonų ir dviejų variklinių vagonų galuose. 


Image:Acela Express power car 2037.jpg|Traukinio Acela Express variklinis vagonas
Image:Amt Turboliner-2139.jpg|Vieno iš Amtrak traukinių variklinis vagonas
Image:Djm8111candy.jpg|Australijos Cityrail V-Set traukinio variklinis vagonas DJM 8113
File:ET 56 in Heilbronn.jpg|Traukinys  ET 56 (Vokietija, Heilbronas), 1952 m. gamybos, 1970 m. nuotrauka.
File:43045 D St Pancras 1.JPG|„Midland Mainline“ geležinkelio kompanijos variklinis vagonas (Londonas) 


## Nuorodos
Sigizmundas Pipynė

**Sigizmundas Pipynė** (1925 m. rugpjūčio 1 d. Biržuose – 1979 m. gruodžio 30 d. Vilniuje) – Lietuvos architektas.

## Biografija
1953 m. baigė LSSR dailės institutą,
1953–1962 m. jame dėstė. 1958–1963 m. LSSR architektų sąjungos valdybos sekretorius. 1962–1979 m. Komunalinio ūkio projektavimo instituto direktorius.

Pagal S. Pipynės projektus pastatyta apie 50 individualių gyvenamųjų namų. Parašė straipsnių apie miestų tvarkymą ir architektūrą.

## Šaltiniai
Santo Andrė

**Santo Andrė** () – miestas pietryčių Brazilijoje, San Paulo valstijoje, San Paulo miesto aglomeracijoje. Geležinkelio stotis. Chemijos, metalurgijos, mašinų gamybos pramonė. Santo Andrės savivaldybei priklausanti Paranapiakabos gyvenvietė žymi savo architektūriniu paveldu.

## Istorija

Gyvenvietė įkurta 1553 m. ir pavadinta *Santo André da Borda do Campo*, tačiau perkelta dėl indėnų antpuolių (senojoje vietoje vėliau išaugo San Bernardo do Kampas). Savivaldybės centru tapo 1910 m.

## Šaltiniai
Tivolio stadionas (Achenas)

**Tivolio stadionas** – futbolo stadionas Achene, Šiaurės Reino-Vestfalijos žemėje, Vokietijoje. Jame namų rungtynes žaidžia Alemannia Aachen futbolo klubas. Stadionas turi 32 960 vietų, iš kurių 11 681 yra stovimos ir 19 345 sėdimos. Tarptautinėms varžyboms numatyta 27 250 sėdimų vietų.

## Istorija

Senasis stadionas atidarytas 1928 m. birželio 3 d. XXI a. pradžioje miesto valdžia siūlė stadioną statyti už miesto ribų, šalia oro uosto, bet 2007 m. vasarį buvo nuspręsta statyti šalia seno stadiono. 4,2 mln. eurų, skirti naujam stadionui, buvo surinkti išleidus obligacijas, taikytas parduoti klubo aistruoliams.
 
Naujasis pastatytas netoli senojo ir atidarytas 2009 m. rugpjūčio 17 d. Pirmosios rungtynės buvo sužaistos prieš belgų klubą K. Lierse SK. Pirmosios Bundeslygos varžybos vyko 2009 m. rugpjūčio 17 d. prieš FC Sankt Pauli, jas Acheno klubas pralaimėjo rezultatu 0–5. Tai didžiausias pralaimėjimas klubo istorijoje.
 
Pirmosios tarptautinės varžybos buvo sužaistos 2009 m rugsėjo 4 d. tarp Vokietijos jaunimo iki 21 metų ir San Marino jaunimo rinktinių. Šeimininkai laimėjo rezultatu 6–0.
 
## Šaltiniai

## Nuorodos

* Stadiono informacija
Sorokaba

**Sorokaba** () – miestas pietryčių Brazilijoje, San Paulo valstijoje, 95 km į vakarus nuo San Paulo. Yra vietinis oro uostas, stotis prie San Paulo–Kampo Grandės geležinkelio. Svarbus tekstilės pramonės centras. Taip pat juodoji ir spalvotoji metalurgija, chemijos, popieriaus ir celiuliozės, farmacijos, mašinų gamybos pramonė. Veikia keletas universitetų, teisės mokykla.

## Istorija

Sorokaba 1654 m. įkurta bandeiranto Baltazaro Fernandeso. Vėliau pastatyta katedra ir benediktinų vienuolynas. XIX a. miestas tapo svarbiu medvilnės eksporto centru.

## Šaltiniai
Ribeiraun Pretas

**Ribeiraun Pretas** () – miestas pietryčių Brazilijoje, San Paulo valstijoje, 313 km į šiaurę nuo San Paulo. Yra oro uostas, pro miestą eina San Paulo-Brazilijos geležinkelis ir plentas. Tekstilės, maisto (ypač cukraus), žemės ūkio mašinų gamybos pramonė. Žemdirbystės (cukranendrės, kava, medvilnė, tabakas, javai) ir gyvulininkystės rajono prekybinis centras. Veikia universitetas. Yra XX a. pr. vertingos architektūros statinių (teatras, vilos, operos rūmai).

## Istorija

Ribeiraun Pretas įkurtas 1858 m. kavos augintojų. XIX a. pab. miestas buvo vienas pagrindinių kavos tiekėjų šalyje.

## Šaltiniai
Rozenau stadionas

**Rozenau stadionas** () – įvairios paskirties stadionas Augsburgo kvartale Rozenau, Bavarijoje, Vokietijoje. Jame telpa 32 354 žiūrovai, tai didžiausias miesto stadionas.

## Istorija

Stadionas oficialiai atidarytas 1951 m. rugsėjo 16 d. Atidarymo dieną buvo surengtos B rinktinių tarptautinės futbolo varžybos tarp Vokietijos ir Austrijos, į kurias susirinko 51 000 žiūrovų. Iki 2009 m. buvo naudojamas futbolo varžyboms, namų rungtynes žaidė FC Augsburg. Tais pačiais metais klubas persikėlė į „Impuls“ areną.

## Galerija

Rosenau3.JPG
Rosenaustadion Nordkurve.jpg
Rosenau Anzeigetafel.JPG


## Nuorodos

* Oficiali stadiono svetainė
Kurševelis

**Kurševelis** () – Prancūzijos kalnų slidinėjimo centras Trijų Slėnių kurortiniame komplekse. Kurševelis įsikūręs Alpių kalnuose Savojos departamente. Pasiekiamas per oro uostus Lione (180 km) arba Ženevoje (140 km). Yra vietinis nedidelis oro uostas pačiame Kurševelyje su 525 metrų ilgio ir 18,5 % nuolydžio kilimo-leidimosi taku ().

## Istorija

Kurortas veikia nuo 1946 m. Dalis Albervilio 1992 m. žiemos olimpinių žaidynių rungčių (šuoliai su slidėmis ir šiaurės dvikovė) vyko Kurševelyje.  

## Aprašymas

Kurorto keturios stotys išsidėsčiusios 1300, 1550, 1650 ir 1750 metrų auykštyje virš jūros lygio. Slidinėjimo sezonas tęsiasi nuo lapkričio mėn. pabaigos iki gegužės mėn. pradžios. Visa teritorija daloma į 4 pagrindinius rajonus: tradicinį kaimiškąjį *La Praz* (1300 m), *Courchevel 1550*, Courchevel 1650, Courchevel 1850*. Pastarasis yra aukščiausias ir prabangiausias, dar pavadinamas „Žiemos sporto Saint Tropezu“, čia laiką leidžia pasaulio įžymybės. Visi jie siūlo skirtingo sudėtingumo slidinėjimo maršrutus. Kurševeliui būdingos plačios ir lygios trasos. Sudėtingiausios yra *Jean Blanc* ir *Couloir Emile Allais* trasos.
Pagrindiniai duomenys:
* Slidinėjimo zonos aukštis – nuo 1100 iki 2738 m,
* Aukščių skirtumas – 1638 m,
* Trasų kiekis – 102,
* Bendras trasų ilgis – 150 km,
* Ilgiausia trasa – 3,9 km,
* Trasų skaičius pradedantiesiems – 33 %,
* Trasų skaičius pažengusiems – 33 %,
* Trasų skaičius patyrusiems – 0 %,
* Sudėtingų trasų skaičius – 33 %,
* [[Keltuvas|Keltuvų]] skaičius: 65 (tame tarpe: 1 [[funikulierius]], 9 [[gondola (keltuvas)|gondoliniai]] , 16 [[krėslinis keltuvas|krėslinių]]),
* Keltuvų našumas – 70269 žm./val.,
* Aptarnaujamų slidininkų skaičius – 68 349,
* Sniego parkas – 1,
* [[Half-pipe]] rampa – 1,
* Lygumų slidinėjimo trasų ilgis – 66 km,
* [[Sniego patranka|Sniego patrankų]] skaičius – 523. 
  
== Nuorodos ==

* [http://www.courchevel.com/ Kurševelio tinklalapis]
* [http://www.les3vallees.com/en/home-page.1.l2/ Trijų Slėnių tinklalapis] 
* [http://www.thefrenchskiresort.com/ Kurševelis] 
* [http://www.courchevelapartment.com/Webcam.html Kurševelio *'tiesioginis vaizdas'''] 
* Pasaulio įžymybės Kurševelyje
* Rusiškas skandalas Kurševelyje (rusų k.)
Kiauniai

**Kiauniai** (, nuo 1938 m. liepos 16 d. *Rodenheim*, 1945–1946 m. , nuo 1946 m. ***Vetriakas***, ) – Mažosios Lietuvos gyvenvietė Kaliningrado srities rytinėje dalyje, Nesterovo rajone, nuo 2008 m. birželio 30 d. Čistyjė Prudų kaimo gyvenvietės kaimas.

## Istorija

Nadruvos žemės kaimo pavadinimas lietuviškos kilmės. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Gumbinės apygardos Geldapės apskrities kaimas.1947–2008 m. Čistyje Prudų apylinkės kaimas.

|}

## Gyventojai

## Šaltiniai

## Nuorodos
* Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
* Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
* Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.
* Vetriakas foto-planeta
Špindlerūv Mlynas

**Špindlerūv Mlynas** () – Čekijos miestas šalies šiaurėje, Krkonošių kalnagūbryje, Hradec Kralovės krašte. Miesto pavadinimas reiškia *Špindlerio malūnas*. Tai buvusi vieta, kur miestelio žmonės rengdavo susitikimus. Gyvena 1 175 žmonės (2013 m. duomenys).

## Geografija

Špindlerūv Mlynas įsikūręs 715–1310 m aukštyje virš jūros lygio, prie Elbės ir *Dolský potok* upių santakos, iš visų pusių apsuptas *Kozi, Plan, Mt. Medvedin* viršukalnių. Miestelio atskiros dalys yra *Přední Labská, Labská, Bedřichov, Svatý Petr*.

## Kalnų kurortas

Miestelis labiausiai garsus ir daugiausiai lankomas Čekijoje žiemos sporto kalnų kurortas, turintis 10 000 apgyvendinimo vietų. Kurorte įrengta 20 įvairaus sudėtingumo slidinėjimo trasų – daugiausiai visoje šalyje. Jų ilgis – 25 km. Žiemos sezono metu čia vyksta pagrindinės žiemos sporto šakų varžybos, tarp jų kalnų slidinėjimo, akrobatinio slidinėjimo *Europacup*, profesionalių snieglentininkų *SnowJam* ir kt. Be to, kurortas veikia apskritus metu. Vietovėje daug nužymėtų maršrutų pėstiems turistams, kalnų dviratininkams, lygumų slidininkams.

Kalnų slidinėjimo kurorte išvystyta infrastruktūra, gaminamas dirbtinis sniegas ir pan. Pagrindiniai duomenys:
* Trasų veikimo laikas – 5 mėn.,
* Slidinėjimo trasų skaičius – 20,
* Bendras trasų ilgis – 25 km,
* Keltuvų, funikulierių skaičius – 14,
* Keltuvų darbo našumas – 17 500 žm./val.

## Galerija

13-04-02-Spindlerův Mlýn by RalfR-26.jpg|Špindlerūv Mlynas
Špindlerův Mlýn, mapa lyžařského střediska.jpg|Kalnų trasos
Špindl přehrada 2003.jpg|Miestelio apylinkės


## Kiti kalnų kurortai

* Harachovas
* Pec pod Snežkovas

## Nuorodos

* Oficiali svetainė
* Informacija kalnų slidininkams
Tėbinė hifenė

**Tėbinė hifenė** (*Hyphaene thebaica*) – arekinių (*Arecales*) šeimos palmė. Palmės gimtinė – centrinė tropikų Afrika, Nilo pakrantės Egipte ir Sudane bei Sinajaus ir Arabijos pusiasaliai.

## Augalo morfologija
Tėbinė hifenė yra vidutinio dydžio palmė, 10-17 m aukščio, iki 90 cm pločio Y formos kamienu ir gali sudaryti iki 16 vainikų.  Žievė tamsiai pilka. Mediena sunki. 

Lapas 120 x 180 cm ventiliatoriaus formos, kurio galas baigiasi smulkiais 60 cm ilgio plonu segmento kuokštu, lapkotis daugiau nei 1 m ilgio.

Vyriški ir moteriški žiedai žydi ant atskirų medžių ir yra panašūs. Žiedas – 120 cm ilgio šluotelė. Prinokę sumedėję rudi vaisiai ant medžio gali išbūti ilgą laiką. Vaisiai 6-10 х 6-8 cm dydžio, blizgantys, lygūs, siaurėjančios gilės formos, apie 120 g. svorio.  Kiekvieno vaisiaus viduje yra viena sėkla. 

## Vardai
Tėbinė hifenė dar vadinama: , , , .

## Panaudojimas
Tėbinė hifenė naudojama medienai, dekoratyviniams raižiniams, iš lapų pinami krepšiai *Ghutaiah* (), o palmės vaisiai - maistui.

Vaisiaus minkštimas valgomas žalias. Džiovintas maltas arba gabaliukai pjaustytas vaisius vartojami kaip prieskonis. 

Egipte populiari Doum arbata, kuri turi anti bakterinių savybių, stabilizuoja kraujo spaudimą, gerina žarnyno darbą bei geriama prostatito profilaktikai.  
 
## Išnašos

## Nuorodos
* Hyphaene thebaica (L.) Mart.
Pirasikaba

**Pirasikaba** () – miestas pietryčių Brazilijoje, San Paulo valstijoje, 164 km į šiaurės vakarus nuo San Paulo, prie Pirasikabos upės (Tjetės intakas). Juodoji metalurgija, tekstilės, maisto (ypač cukraus), mašinų gamybos pramonė. Yra privatus universitetas, žemės ūkio mokykla.

## Istorija

Miesto pavadinimas kilo nuo upės, o jos pavadinimas tupių kalba reiškia „vieta, kur sustoja žuvys“. Pirasikaba įkurta 1767 m. ir ilgą laiką buvo svarbiu cukranendrių auginimo centru.

## Šaltiniai
Jungtinių Tautų Žmogaus aplinkos konferencija

**Jungtinių Tautų Žmogaus aplinkos konferencija** (, taip pat žinoma kaip **Stokholmo konferencija**) buvo tarptautinė konferencija, vykusi 1972 m. birželio 5-16 dienomis. Tai buvo pirmoji didelio masto Jungtinių Tautų konferencija, skirta aptarti tarptautines aplinkos apsaugos problemas. Joje dalyvavo 113 valstybių ir virš 400 tarptautinių ir nevyriausybinių organizacijų. Konferencija yra plačiai pripažįstama kaip vienas pagrindinių įvykių, žyminčių šiuolaikinės tarptautinės aplinkosaugos politikos pradžią.

## Istorija
Tarptautinės konferencijos, skirtos aplinkos apsaugai, būtinumo klausimą pirmoji iškėlė Švedija, 1968 m. Ekonominė ir socialinė taryba tais pačiais metais išreiškė pritarimą, o Generalinė Asamblėja 1969 m. priėmė sprendimą konferenciją surengti 1972 m. Iki to laiko daugiau nei 80 valstybių paruošė ataskaitas apie savo aplinkos būklę; buvo sudarytas paruošiamasis 27 šalių komitetas, surengti keturi susitikimai.

## Dalyviai
Konferencijoje dalyvavo 113 šalių atstovai. Iš didžiųjų valstybių į ją neatvyko komunistinio bloko šalys, protestuodamos prieš taisyklę, jog konferencijoje gali dalyvauti tik JT narės, tarp kurių tuo metu nebuvo Rytų Vokietijos.

## Rezultatas
Konferencijoje buvo priimta Žmogaus aplinkos konferencijos deklaracija (dar žinoma kaip Stokholmo deklaracija) ir veiksmų planas. Taip pat buvo paskelbtos kelios rezoliucijos, kurios įtakojo su aplinkosauga susijusių JT institucijų kūrimą (pagrindinė iš jų – Jungtinių Tautų Aplinkos apsaugos programa) ir panašaus pobūdžio konferencijų tąsą.

Konferencija taip pat įtakojo kelių konvencijų atsiradimą, kaip kad Tolimųjų tarpvalstybinių oro teršalų pernašų, Pasaulio kultūros ir gamtos paveldo globos bei CITES.

Konferencija yra vertinama kaip svarbus veiksnys, paskatinęs valstybes domėtis aplinkos apsaugos problemomis ir spręsti jas bendromis pastangomis. Derybos taip pat išryškino svarbius Šiaurės ir Pietų valstybių bei aplinkosaugos ir ekonomikus prieštaravimus, prisidėjo prie tarptautinės aplinkosaugos teisės kūrimo.

Praėjus dešimčiai metų Aplinkos apsaugos programa surengė rezultatų aptarimui skirtą konferenciją Nairobyje, dar žinomą kaip **Stokholmas+10**. Joje dalyvavo 134 valstybės. Konferencijoje buvo pripažinta, kad Stokholme iškeltų tikslų įgyvendinimas yra vangus, o per 10 metų pastebimas aplinkos būklės prastėjimas. Priimtoje **Nairobio deklraracijoje** buvo iš naujo paskelbta apie Stokholmo deklaracijos palaikymą ir išreikštas siekis stiprinti Aplinkos apsaugos programą.

## Nuorodos
* Konferencijos dokumentai  (anglų k.)

## Taip pat skaitykite
* Jungtinių Tautų Aplinkos ir plėtros konferencija

## Išnašos
Pecas prie Snežkos

**Pecas prie Snežkos** (, ) – Čekijos miestelis šalies šiaurėje, Hradec Kralovės krašte, Lenkijos pasienyje. Gyvena apie 640 žmonių. Apylinkių viršukalnės: Snežka – 1602 m, *Studniční Hora* – 1554 m ir *Lucni Hora* – 1547 m. 
 
## Kalnų slidinėjimas

Pecas prie Snežkos su „*Ski Pec a.s*“ slidinėjimo centru yra didžiausias slidinėjimo regionas Rytų Krkonošės kalnuose, kuris garsėja stora sniego danga ir poliarinio klimato oro sąlygomis. 65 % slidinėjimo trasų papildomos dirbtiniu sniegu. Be to, labiausiai žinomas kaip apskritus metus veikiantis kurortas, vienas daugiausiai Čekijoje lankomas turistų, turintis apie 8 500 apgyvendinimo vietų. 
Kalnų slidinėjimo trasos:
* Trasų ilgis – 11,2 km,
* Trasų sudėtingumas:
** 3 lengvos (mėlynos),
** 8 vidutinio sudėtingumo (raudonos),
** 1 sudėtinga (juoda),
** 3 trasos tamsiuoju paros metu apšviečiamos,
* Veikiančių keltuvų skaičius – 11,
* Keltuvų darbo pajėgumas – 9620 žm./val,
* Snieglenčių trasa – *fun* parkas su rampa.

## Kiti kalnų kurortai

* Harachovas
* Špindleruv Mlynas

## Nuorodos

* Oficiali svetainė
* Slidinėjimas Krkonošės kalnuose
Harachovas

**Harachovas** () – Čekijos miestas *Krkonoše* kalnuose, Libereco krašte, esančiame šiaurinėje istorinio Bohemijos regiono dalyje, už 300 m nuo Lenkijos pasienio. Gyvena apie 1700 žmonių.

## Žiemos kurortas

Vienas žinomiausių ir gražiausių Čekijos žiemos kurortų. Veikia 5 kalnų slidinėjimo mokyklos, 8 inventoriaus nuomos punktai. Harachovas garsėja šuolių su slidėmis Pasaulio taurės varžybomis.
Pagrindiniai  duomenys:
* Trasų veikimo laikas – apie 5 mėn.,
* Bendras trasų ilgis – 8,6 km,
* Keltuvų skaičius – 9,
* Keltuvų darbo našumas – 6 050 žm./val.
* Trasų sudėtingumas:
** 2 lengvos (mėlynos),
** 2 vidutinio sudėtingumo (raudonos),
** 1 sudėtinga (juoda),
* rogučių trasa – pirmoji šildoma trasa Čekijoje

## Kiti kalnų kurortai

* Špindleruv Mlynas
* Pec pod Snežkovas

## Nuorodos

* Oficiali svetainė
* Informacija apie slidinėjimą Krkonošės kalnuose
Mayra Sérbulo

**Maira Serbulo Kortes** (*Mayra Sérbulo Cortés*, 1970 m. sausio 13 d.) – Meksikos kino, teatro ir televizijos aktorė.

Gimė indėnų šeimoje nedideliame kaime Oachakos valstijoje. Vaikystėje vietiniuose renginiuose dalyvaudovo kaip šokėja, dainininkė. 1987 m. sudalyvavo Centrinio universitetinio teatro peržiūroje ir buvo priimta. Ji padėjo vaidinti teatre, o 1991 m. debiutavo kine, filme „Cabeza de Vaca“. Ji taip pat suvaidino epizodinius vaidmenis įvairiuose Holivudo filmuose, tarp jų Melo Gibsono filme „Apokalipto“. Ji taip pat suvaidino vieną pagrindinių vaidmenų meksikiečių seriale „Espiral“.

Maira Serbulo kaip gimtąja kalba šneka sapotekiškai, taip pat moka ispanų, nahuatlių ir anglų kalbas.

## Filmografija

### Kine
* *Cabeza de Vaca* (1991 m.)
* *Wild Blue Moon* (1992 m.)
* *Haciendo la lucha* (1993 m.)
* *Novia que te vea* (1994 m.)
* *Shadow of the Pepper Tree* (1995 m.)
* *¿Que hora es?* (1996 m.)
* *Un Embrujo* (1998 m.)
* *The Mexican* (2001 m.)
* *[[Y tu mamá también]]* (2001 m.)
* *Cuento de hadas para dormir cocodrilos* (2002 m.)
* *Mezcal* (2004 m.)
* *[[Apocalypto]]* (2006 m.)
* *La Zona* (2007 m.)
* *Amar a Morir* (2009 m.)
* *Espiral* (2009 m.)

### Televizijoje
* *Lo que callamos las mujeres*
* *La heredera*
* *Vidas robadas*
* *A cada quien su santo*

### Teatre
* *La noche que raptaron a Epifanía o Shakespeare lo siento mucho*
* *Ixok*

## Nuorodos
* IMDB profilis
Balupėnai (reikšmės)

**Balupėnais** vadinami kaimai Mažojoje Lietuvoje:

* Balupėnai (Geldapės apskritis), dab. Geldapės pavietas, Lenkija;
* Balupėnai (Pilkalnio apskritis), dab. Polianskojė, Krasnoznamensko rajonas;
* Balupėnai (Tolminkiemio valsčius), dab. Dubovaja Rošča, Nesterovo rajonas;
* Didieji Balupėnai, (Ragainės apskritis), 1945–1992 m. Ochotničjė, Nemano rajonas;
* Mažieji Balupėnai, (Ragainės apskritis), 1945–1992 m. Vinogradovas, Nemano rajonas.
Balupėnai (Lenkija)

**Balupėnai** (, nuo 1938 m. liepos 16 d. *Ballenau*, nuo 1951 m. ) – Mažosios Lietuvos gyvenvietė šiaurės rytų Lenkijoje (Varmijos Mozūrų vaivadija, Geldapės apskritis, Geldapės valsčius). Šaltyšijos centras.

## Istorija

1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Gumbinės apygardos Geldapės apskrities, 1946 m. TSRS okupacinės zonos, 1946–1951 m. Kaliningrado srities Nesterovo rajono, nuo 1951 m. Lenkijos Geldapės pavieto kaimas. 1975–1998 m. kaimas priklausė Suvalkų vaivadijai.

|}

## Gyventojai

## Šaltiniai
Hifenė

**Hifenė** () – arekinių (*Arecales*) šeimos palmių gentis, kurių gimtinė savana ir pusdykumė tropinėje ir subtropinėje  Afrikoje, Madagaskaras, pietų Arabijos pusiasalis, vakarų Azija ir vakarų Indijos pakrantė bei Šri Lanka. 

Gentyje šiuo metu yra žinomos 56 rūšys:
* Plokščioji hifenė *(Hyphaene compressa)*
* Standžialapė hifenė *Hyphaene coriacea*
* Tėbinė hifenė *(Hyphaene thebaica)*
* *([[Hyphaene petersiana]])*
ir kt.

## Nuorodos
* Hyphaene (Genus) 
* VLKK Rekomenduojama vartoti šiuos lietuviškus augalų pavadinimus
Išglis

**Išglis** () – populiarus austrų kalnų kurortas, įsikūręs Tirolio žemėje *Paznaun* slėnyje. Miestelis yra netoli Austrijos - Šveicarijos sienos, 1400 m aukštyje virš jūros lygio. Kadaise tai buvo pakankamai uždaras ir nuo pagrindinių kelių nutolęs kalnų kaimelis. Išglis yra pagarsėjęs savo slidinėjimo sezono užbaigimo koncertais su garsiausiomis žvaigždėmis, triukšmingais atostogų baigiamaisiais vakarėliais *Après-ski*. 

## Kalnų slidinėjimo kurortas

Kalnų slidinėjimo centras *Silvretta Arena Ischgl-Samnaun* yra sujungtas lynų keliais su Zamnauno slidinėjimo kurortu anapus sienos su Šveicarija. Kartu šis kalnų slidinėjimo regionas yra vienas didžiausių Alpėse. Čia prižiūrima virš 60 slidinėjimo trasų, ilgiausia iš jų (*Greitspitz – Ischgl Dorf*) siekia 11 km. 238 km ilgio trasas aptarnauja virš 40 keltuvų, įskaitant funikulierius, krėslinius, gondolinius ir užtempiančius keltuvus. Kurorte įrengtos 4 km rogių trasos, zonos snieglentininkams, paruoštos pasivaikščiojimų trasos žygiams pėsčiomis. Išglo gyventojų skaičius tesiekia 1600, tačiau žiemos metu vien slidinėjimo zonoje dirba apie 700 aptarnaujančio personalo žmonių. Pagrindiniai dumenys:
* Slidinėjimo zona – nuo 1400 iki 2864 m,
* Aukščių skirtumas – 1464 m,
* Bendras trasų ilgis – 235 km,
** mėlynos trasos (pradedantiesiems) – 48 km,
** raudonos trasos (vidutinio sudėtingumo) – 148 km,
** juodos trasos (sudėtingos) – 27 km,
* Lygumų slidžių maršrutai – 50 km

## Taip pat skaitykite

* Kicbiuhelis
* Sankt Antonas

## Nuorodos

* Oficiali svetainė 
* Apie slidinėjimą Išglyje 
* Išglio vaizdai
Balupėnai (Dubovaja Roščia)

**Balupėnai** (, nuo 1938 m. liepos 16 d. *Wittigshöfen*, 1945–1946 m. , nuo 1946 m. ***Dubovaja Roščia***, ) – Mažosios Lietuvos gyvenvietė Kaliningrado srities rytinėje dalyje, Nesterovo rajone, nuo 2008 m. birželio 30 d. Čistyjė Prudų kaimo gyvenvietės kaimas.

## Istorija

Nadruvos žemės kaimo pavadinimas lietuviškos kilmės. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Gumbinės apygardos Geldapės apskrities kaimas.1947–2008 m. Čistyje Prudų apylinkės kaimas.

|}

## Gyventojai

## Šaltiniai

## Nuorodos
* Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
* Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
* Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.
Australijos gėlavandenis krokodilas

**Australijos gėlavandenis krokodilas** (sin. gėlavandenis krokodilas, Australijos krokodilas) (, sin. *Crocodylus johnstoni*, sin. *Crocodylus johnston*) – krokodilų (*Crocodylia*) būrio gyvūnas. Endeminė roplių rūšis, gyvenanti Australijos šiaurėje.

## Išvaizda, gyvenimo būdas

Kūnas šviesiai rudos spalvos, išmargintas juodomis dėmėmis. Patinai užauga iki 3m ilgio, patelės iki 2,1 m. Kai kuriose vietose, pavyzdžiui, Argailo ežere užauga ir iki 4 m. Daug mažesnis už briaunagalvį krokodilą (*Crocodylus porosus*) – kitą Australijoje aptinkamą krokodilų rūšį.

Gyvena įvairiuose gėlo vandens telkiniuose, pelkėse. Minta įvairiais paukščiais, ropliais, varliagyviais, žuvim ir kitais gyvūnais. Su briaunagalviu krokodilu dėl buveinių beveik nekonkuruoja, kadangi briaunagalvis krokodilas labiau mėgsta sūrų vandenį. Tačiau, kai kuriose vietose aptinkamos abi rūšys.

Žmogui beveik nepavojingi, puola labai retai, dažniausiai gindamiesi.

## Šaltiniai
Volkswagen arena

**„Volkswagen“ arena** – įvairios paskirties stadionas Volfsburge, Žemutinėje Saksonijoje, Vokietijoje, miesto kanalo pakrantėje. Čia namų rungtynes žaidžia VfL Wolfsburg klubas, arena pavadinta „Volkswagen“ koncerno, kurio būstinė įsikūrusi Volfsburge, vardu. Arena turi 30 000 vietų, iš kurių 8000 yra stovimos, o 22 000 – sėdimos. Stadioną baigtą statyti 2002 m. Jis naudojamas daugiausiai futbolo varžyboms.

## Istorija

Anksčiau Volfsburgo klubas žaidė VfL stadione, talpinusiame 20 500 žiūrovų. Naujoji arena atidaryta 2002 m. gruodžio 13 d. Žaisdamas šiame stadione VfL Wolfsburg klubas užėmė pirmą vietą 2008–2009 m. Bundeslygos sezone. Stadione vyko pirmosios VfL Wolfsburg 2009–2010 m. Čempionų lygos varžybos prieš CSKA Moskva. Šeimininkai laimėjo rezultatu 3–1. Visus tris įvarčius (hat triką) pelnė brazilų puolėjas Grafite.

## Koncertai
* Herbert Grönemeyer (2003 m.)
* Anastacia (2005 m.)
* Elton John (2006 m.)
 
## Šaltiniai

## Nuorodos

* Oficiali stadiono svetainė
Taubatė

**Taubatė** () – miestas pietryčių Brazilijoje, San Paulo valstijoje, 130 km į šiaurės rytus nuo San Paulo, Pietų Paraibos upės slėnyje. Pro miestą eina San Paulo–Rio de Žaneiro automagistralė ir geležinkelis. Mašinų gamybos (Volkswagen, Alstom, Ford, LG, Embraer), tekstilės, maisto pramonė. Netoliese yra degiųjų skalūnų telkinys. Taubatė yra pagrindinis aukštutinės Paraibos regiono prekybinis centras. Veikia universitetas. Yra karinė oro bazė.

## Istorija
1640 m. Taubatę įkūrė bandeirantas Jacques Felix. 1645 m. gyvenvietė oficialiai įteisinta, o miesto statusą gavo 1842 m. XIX a. buvo svarbiu kavos auginimo centru.

## Miestų partnerystė
* Jonezava, Japonija
* Volfsburgas, Vokietija

## Šaltiniai
Moži das Kruzesas

**Moži das Kruzesas** ( arba *Moji das Cruzes*) – miestas pietryčių Brazilijoje, San Paulo valstijoje, 40 km į rytus nuo San Paulo, Sera do Maro kalnų pašlaitėje, prie Tjetės upės (dviejų tvenkinių). Priemiestinių traukinių linija miestas sujungtas su San Paulu. Juodoji metalurgija, mašinų gamybos, tekstilės pramonė. Veikia 3 universitetai, yra katedra.

## Istorija

Vietovės pavadinimas kilo iš tupių-gvaranių žodžio *m’boîjy* („gyvačių upė“) ir portugalų *cruz* („kryžius“). 1560 m. Moži das Kruzesas įkurtas San Paulo bandeirantų, vadovaujamų Braso Kubaso. Oficialiai įteisintas 1611 m., o miesto statusą gavo 1865 m. Į miestą atsikėlė nemažai imigrantų iš Japonijos.

## Šaltiniai
Prezidente Prudentė

**Prezidente Prudentė** () – miestas pietryčių Brazilijoje, San Paulo valstijoje, 558 km į vakarus nuo San Paulo, prie Santo Anastazijo upės. Yra oro uostas, geležinkelio stotis, plentai į San Paulą, San Žozė do Rio Pretą, Irapuru. Odos ir avalynės, tekstilės, maisto (mėsos, aliejaus) pramonė. Veikia 3 universitetai.

## Istorija

Prezidente Prudentė įkurta 1917 m. ir pavadinta prezidento Prudentės de Moraiso garbei.

## Šaltiniai
Augsburgo arena

**Augsburgo arena** – futbolo stadionas Augsburge, Bavarijoje, Vokietijoje. Namų rungtynes žaidžia FC Augsburg. Arena talpina 30 660 žiūrovų. 19 060 vietų yra sėdimos, likusios 11 034 – stovimos. Ateityje planuojama padidinti vietų skaičių iki 49 000.

## Istorija

1951–2009 m. Augsburgo klubas žaisdavo Rozenau stadione. 2009 m. liepos 26 d. atidarytas naujasis. Pagal generalinius rėmėjus iki 2011 m. liepos 1 d. jis vadintas „Impuls“ arena, 2011–2015 m. SGL arena, nuo 2015 m. WWK arena.

## Nuorodos

* Impuls Arena
Marilija

**Marilija** () – miestas pietryčių Brazilijoje, San Paulo valstijoje, 376 km į šiaurės vakarus nuo San Paulo. Yra oro uostas, geležinkelio stotis, plentų mazgas. Maisto, tekstilės, metalo apdirbimo pramonė. Prekybinis regiono centras. Veikia keli universitetai. Marilijoje gyvena nemažai japonų kilmės gyventojų.

## Istorija

Vietovėje gyventojai kurtis pradėjo XX a. pr., o Marilija įkurta 1929 m. ir tapo kavos auginimo regiono centru.

## Šaltiniai
Kicbiuhelis

**Kicbiuhelis** () – garsus austrų kalnų slidinėjimo kurortas, įsikūręs už 100 km į rytus nuo Tirolio žemės sostinės Insbruko, apie 760  m aukštyje virš jūros lygio. Patenka į geriausių Alpių slidinėjimo kurortų dešimtuką. Buvo kandidatas surengti 2006 m. žiemos olimpines žaidynes, kurios įvyko Turine.

## Kalnų slidinėjimo kurortas

Kurortas kasmet pritraukia turistus daugiau nei iš 40 pasaulio šalių. Garsi pasaulio slalomo čempionatų trasa *Streif* ir snieglentininkų „rojaus sodas“ ant *Kitzbuehel Horn* sukūrė šiam senoviniam miestui populiariausio ir mylimiausio kalnų slidinėjimo kurorto Tirolyje reputaciją. 

Pagrindiniai duomenys:
* Slidinėjimo zona – nuo 800 iki 1900 m,
* Viršutinė pakėlimo stotis – 2000 m,
* Aukščių skirtumas – 1200 м,
* Bendras trasų ilgis – 160 km, iš kurių:
** paprastos – 42 %,
** vidutinės – 40 %,
** sudėtingos – 18 %,
* Nusileidimo trasų skaičius – 52,
* Ilgiausia trasa – 8 km,
* Lygumų slidžių maršrutai – 96 km
* Keltuvų skaičius – 64.

## Taip pat skaitykite

* Išglis
* Sankt Antonas

## Nuorodos

* Oficiali svetainė
* Apie slidinėjimą Kicbiuhelyje
Makūniškiai

**Makūniškiai** (, nuo 1938 m. liepos 16 d. *Hohenwaldeck*, 1945–1946 m. , nuo 1946 m. ***Tokarevka***, ) – Mažosios Lietuvos gyvenvietė Kaliningrado srities rytinėje dalyje, Nesterovo rajone, nuo 2008 m. birželio 30 d. Čistyjė Prudų kaimo gyvenvietės kaimas Romintos girios šiaurinėje dalyje.

## Istorija

Nadruvos žemės kaimo pavadinimas lietuviškos kilmės. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Gumbinės apygardos Geldapės apskrities kaimas.1947–2008 m. Čistyje Prudų apylinkės kaimas.

|}

## Gyventojai

## Šaltiniai

## Nuorodos
* Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
* Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
* Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.
## Nuorodos
* Tokarevka foto-planeta
Džuangologija

**Džuangologija** (džuangų kalba: Hagcueŋь/Hagcuengh; ) – etninė akademinė disciplina, užsiimanti džuangų istorijos, kalbų ir kultūrų tyrimais. Dabar dar vadinama Džuangai studijomis. Džuangologiją iš esmės galima laikyti skėtine sąvoka, kuri daugelį kitų mokslų (kultūrinė ir socialinė antropologija, kalbotyra, filologija, istorija, religijotyra ir t. t.) metodų taiko šiam regionui tirti.

Džuangais save vadinantys mokslininkai paprastai didelį dėmesį skiria džuangų kalbų mokėjimui, ypač klasikinių. Šių kalbų bei filologijos metodų mokėjimas dažnai laikomas būtina sąlyga iš džuangologijos tyrimams. Kaip akademinė disciplina ėmė formuotis XX ir amžiaus sandūroje, žymus kinų istorikas Huang Sianfan(1899-1982) buvo laikomas džuangologijas tėvas.

## Šaltiniai
Novi Dvur Krulevskis

**Novi Dvur Krulevskis** ( – 'karališkasis Naudvaris') – kaimas vidurio Lenkijoje, Kujavijos Pamario vaivadijoje, Chelmno apskrityje, Papovo Biskupijės valsčiuje, 3 km nuo Papovo Biskupijės. Yra koplytėlė, dvaro rūmai, parkas su tvenkiniu.

## Istorija

Vietovė rašytiniuose šaltiniuose minima nuo 1338 m. Vokiečių šaltiniuose gyvenvietė minima kaip *Nuwenhof, Nuwenhuf, Nuwemhoff* ir *Koenigliche Neuhof*. 1398–1421 m. Novi Dvur Krulevskis priklausė Teutonų Ordinui, vėliau perėjo į Chelmno vyskupo valdas. Po ATR padalinimo 1772 m. priklausė Vakarų Prūsijai.

II pasaulinio karo metais gyvenvietė nuniokota.
Reino-Nekaro arena

**Reino-Nekaro arena** () – įvairios paskirties stadionas Zinsheime, Badene-Viurtemberge, Vokietijoje. Didžiausias Reino–Nekaro regione, daugiausia naudojamas futbolo varžyboms. Jame namų rungtynes žaidžia TSG 1899 Hoffenheim. Stadione telpa 30 150 žiūrovų.

## Istorija

Hofenheimo klubas anksčiau žaidė *Dietmar Hopp* stadione. Stadionas atidarytas 2009 m. sausio 24 d. draugiškomis rungtynėmis tarp Hofenheimo klubo ir Reino–Nekaro regiono rinktinės. Pirmosios oficialios rungtynės sužaistos sausio 31 d. prieš FC Energie Cottbus, kurias Hofenheimo klubas laimėjo 2–0. Pagal rėmėjus stadionas nuo 2011 m. vadinosi „Wirsol“ arena, nuo 2019 m. „PreZero“ arena.

## Šaltiniai

## Nuorodos

* Stadiono info
BayArena

**BayArena** – futbolo stadionas Lėverkuzene, Vokietijoje, Bundeslygos klubo Bayer Leverkusen namų arena.

## Istorija

Stadionas atidarytas 1958 m. rugpjūčio 2 d. Anksčiau stadionas vadinosi *Ulrich-Haberland-Stadion* (pavadintas „Bayer“ steigėjo vardu). Turėjo 20 000 sėdimų vietų. 1986 m. prasidėjo stadiono rekonstrukcija ir modernizavimas. Darbai pabaigti 1997 m. Stadionas tapo pilnai sėdimas, vietų skaičius padidėjo iki 22 500. 1998 m. pervadintas *BayArena*.

## Nuorodos

* Oficiali stadiono svetainė
Donovalai

**Donovalai** () – gyvenvietė Banska Bitricos krašte, Slovakijoje. Išsidėstęs šalia svarbios kalnų perėjos, jungiančios Didžiąją Fatrą ir Senuosius Horų kalnus, prie kelio, jungiančio Banską Bistricą su Ružomberoku. Gyvenvietė yra vienas svarbiausių žiemos ir vasaros sporto traukos centrų Slovakijoje.

## Istorija

Gyvenvietė įkurta XVII amžiaus pradžioje. Antrojo pasaulinio karo metais gyvenvietė buvo svarbus antinacistinio pasipriešinimo centras.

## Turizmas

Donovalai yra dalis Žemųjų Tatrų nacionalinio parko, ir tai yra vienas iš didžiausių ir populiariausių slidinėjimo centrų Slovakijoje. Slidinėjimo trasos įrengtos 910–1400 m aukštyje virš jūros lygio. Bendras jų ilgis – 11 km. Iš viso yra 17 liftų ir keltuvų.

Žiemos sezonas prasideda lapkričio pabaigoje, o baigiasi kovo pabaigoje.

Donovalai garsėja ir šunų kinkinių lenktynėmis.

## Gyventojai

## Šaltiniai
Demba Ba

**Demba Ba** (g. 1985 m. gegužės 25 d.) – buvęs Senegalo futbolininkas, Senegalo rinktinės puolėjas.

## Karjera
2011 m. birželio 17 d. pasirašė trejų metų sutartį su Newcastle United kaip laisvasis agentas.

2013 metais už neįvardijamą sumą persikėlė į Londono Chelsea klubą.

## Dalyvavimas čempionatuose

|}

## Išnašos

## Nuorodos
* 
*
Bitontas

**Bitontas** () – miestas Italijoje, Apulijoje, Bario provincijoje. Jis vadinamas „alyvuogių miestu“, nes jų giraitės supa miestą.

## Istorija

Miestą įkūrė peucetijai, o jo gyventojus regiono graikai vadino *Butontinoi*. Pagal mitus, Bitontas pavadintas ilyrų karaliaus Butonės vardu. Seniausia miesto siena pastatyta V-IV a. pr. m. e.

Monetų panašumas rodo, kad Bitontas pakluso spartietiško Taranto valdžiai. Vėliau per Samnitų karus miestas buvo Romos sąjungininku ir tapo Romos miestu, bet išlaikė savivaldą ir savus įstatymus, toliau garbino miesto globėją Minervą. Dabar jos šventyklos vietoje yra San Pietro bažnyčia. Vėlyvosios Romos imperijos dokumentuose Bitontas minimas kaip postas pasikeisti arklius Via Traiana kelyje į Brindizį.

Ankstyvųjų krikščionių bazilikos pamatai rasti po katedros kripta, bet nėra rašytinių šaltinių, patvirtinančių, kad ankstyvaisiais viduramžiais čia buvo vyskupystės centras. Taip pat nėra įrodymų, kad Bitonte rezidavo lombardų gastaldas, bet lombardų papročiai ir įstatyvai tvirtai įsikerojo apylinkėse.

IX a. Bitontas atlaikė saracėnų apgultį, jų vadas žuvo prie miesto sienų. Bitontas dalyvavo Melo iš Bario sukilime 1009 m.

Viduramžiais miestą valdė kelios šeimos, kol jis XIII a. atieko Akvavivoms, kurie pasivadino savo tvirtovės Akvaviva dele Fonti vardu. Jiems buvo suteiktas vėliau Atrio kugigaikščių, o 1464 m. Neapolio karalius Ferrante di Aragona suteikė Giovanni Antonio Acquaviva markizo titulą. Dėl ankstyvos Antonio mirties titulas atiteko broliui kapitonui Andrea Matteo Acquaviva, kuris 1487 m. Bitontą iškeitė į Ugentą, o pastarąjį prarado. 1552 m. miestiečiai išsipirko laisvę už 66000 dukatų.

1734 m. per Lenkijos įpėdinystės karą Karolio III ir Montemaro kunigaikščio vadovaujama armija nugalėjo austrus, kuriems vadovavo Belmontės princas Bitonto mūšyje ir užtikrino Burbonų valdžią Neapolio karalystėje.

## Išnašos
Slidinėjimo arena

**Slidinėjimo arena** (,  ) – tai uždara, turinti nuolydį arena su kontroliuojamu klimatu ir dirbtinio sniego danga. Tokios arenos skirtos slidinėjimui, snieglentininkams ar rogučių mėgėjams. Jų yra pastatyta įvairiose pasaulio šalyse, paprastai veikia apskritus metus ir nepriklausomai nuo aplinkinių klimatinių sąlygų. Tokiose arenose gali būti įrengiami slidinėjimo simuliavimo įrenginiai, „bėgantys“ treniruokliai (*ski simulator*). 

Didžiausios pasaulyje slidinėjimo arenos:
* *SnowWorld* Landgrafe (Nyderlanduose): atidaryta 2001 m., sniego danga užima 35 000 m²; 2003 m. čia įvyko pirmosios snieglenčių *FIS WorldCup* varžybos;
* *AlpinCenter* Botrope (Vokietijoje): ilgiausia slidinėjimo trasa – 640 m;
* *Snowhall* Amnevilyje (Prancūzijoje): viena ilgiausių trasų – 620 m;
* *SnowFunPark* Vitenburge (Vokietijoje): čia vekia sudėtingiausia, „juodoji“ trasa, turinti 31 % nuolydį;
* *Chill Factore* Mančesteryje (Jungtinėje Karalystėje): turi plačiausią nusileidimo taką – 100 m pločio apatinėje dalyje (atidaryta 2007 m.).

Statomos arenos:
* Bahreinas - *Ski Bahrain*
* Belgija – Lesinas (*Lessines*), *Snow Games*,
* Italija –  Selvinas (*Selvino*), *Neveland Ski* (600 m),
* JAE – Dubajus, *Dubai Snowdome* (Dubailende),
* JAV –  Nevada, Naujasis Džersis (*Meadowlands Xanadu*), Šiaurės Karolina (*Westmoreland Ski Resort*).

## Nuorodos

* Pasaulio slidinėjimo arenos 
* Geriausios 5 pasaulio slidinėjimo arenos 
* 10 ilgiausių pasaulio slidinėjimo arenų trasų 
* Slidinėjimo arenos
Nasava

**Nasava** (, 1945–1946 m. , nuo 1946 m. ***Lesistojė***, ) – Mažosios Lietuvos gyvenvietė Kaliningrado srities rytinėje dalyje, Nesterovo rajone, nuo 2008 m. birželio 30 d. Čistyjė Prudų kaimo gyvenvietės kaimas, prie kelio iš Kalinino į Uvarovą.

## Istorija

Nadruvos žemės kaimo pavadinimas lietuviškos kilmės. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Gumbinės apygardos Stalupėnų apskrities kaimas. 1946 m. balandžio 7 d. – rugsėjo 6 d. Stalupėnų rajono (), vėliau Nesterovo rajono, 1947–2008 m. Kalinino apylinkės kaimas.

|}

## Gyventojai

## Šaltiniai

## Nuorodos
* Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
* Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
* Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.
Lučera

**Lučera** () – miestas Italijoje, Apulijoje, Fodžos provincijoje.

## Istorija

Lučerą įkūrė daunų gentis. Miesto ribose rastas Bronzos amžiaus kaimas. Miesto pavadinimas tikriausiai kilo nuo mitinio daunų karaliaus Liucijaus ar deivės *Lux Cereris* šventyklos. Trečioji galimybė yra, kad miestą įkūrė etruskai, tuomet pavadinimas kilo nuo Šventos giraitės (*luceri*).

321 m. pr. m. e. romėnai buvo apgauti ir manė, kad Lučerą apgulė samnitai. Romėnai skubėdami sąjungininkams į pagalbą pateko į pasalą ir pasidavė. Samnitai užėmė miestą, bet sukilimas juos išvijo. Lučera siekė Romos pagalbos ir 320 m. pr. m. e. gavo *Colonia Togata* titulą t. y. miestą valdė Romos senatas. Kad sustiprėtų miestų ryšiai 2500 romėnų persikėlė į Lučerą. Nuo to laiko miestas tapo ištikimu Romos sąjungininku.

Romos respublikos pabaigoje Pompėjus buvo Lučeroję įsirengęs būstinę, kurią apleido, kai prisiartino Julijus Cezaris. Miestas greitai perėjo į kitą pusę ir dėl Cezario atlaidumo miestas nenukentėjo. Per pilietinį karą tarp Oktaviano ir Marko Antonijaus miestas nukentėjo labiau ir Oktavianas čia apgyvendino daug savo veteranų, tad miestas greitai suklestėjo. Iš to laikotarpio išliko daug romėniškų paminklų, tarp jų Lučeros amfiteatras.

Žlugus Romos imperijai miestas patyrė nuosmūkį, 663 m. jį užėmė lombardai, o po to sugriovė imperatorius Konstantas II.

1224 m. Šventosios Romos imperatorius Frydrichas II, atsakydamas į religinius maištus Sicilijoje, išvijo musulmonus iš salos, daugelį jų perkeldamas į Lučerą (arabiškai Lugêrah) per kelis dešimtmečius. Čia jie negalėjo priešintis karaliui, o jam teikdavo mokesčius ir karinę tarnybą. Jų skaičius pasiekė 15-20 tūkst., o miestas pradėtas vadinti *Lucaera Saracenorum*, nes tai buvo paskutinis Islamo centras Italijoje. Taikos metu musulmonai vertėsi žemės ūkiu. Jie augino makaroninius kviečius, rugius, ankštis, vynuoges ir kitus vaisius, laikė bites dėl medaus.

Kolonija išsilaikė iki 1300 m., kai ją nusiaubė Karolis II Neapolietis. Musulmonai buvo ištremti ar parduoti į vergiją. Daugelis jų bėgo į Albaniją per Adrijos jūrą. Jų mečetės buvo nugriautos, o tose vietose pastatytos bažnyčios, pvz.: S. Maria della Vittoria.

Išvijus musulmonus Karolis bandė čia apgyvendinti krikščionis. Tie musulmonai, kurie atsivertė į krikščionybę atgavo dalį nuosavybės, bet nė vienas neatgavo buvusios ekonominės ir politinės įtakos. Laikui bėgant smuko javų derlius ir 1339 m. Lučeroje kilo badas. Krikščionims buvo leista ūkininkauti kaip musulmonams.

## Išnašos

## Šaltiniai
*Taylor, Julie. *Muslims in Medieval Italy: The Colony at Lucera*. Lexington Books,  2005.
Koratas

**Koratas** () – miestas Italijoje, Apulijoje, Bario provincijoje.

## Istorija

Miestą įkūrė normanai. XV a. pabaigoje jis atiteko Aragono karaliui Alfonsui IV, o po to Karafų šeimai. Pagrindinis istorinis miesto paminklas yra romantinė bažnyčia.

## Miestai partneriai
*  Grenoblis, Prancūzija

## Išnašos
Frankavila Fontana

**Frankavila Fontana** () – miestas Italijoje, Apulijoje, Brindizio provincijoje. Jis pravardžiuojamas „Imperiali miestu“, nes ši šeima jį valdė XVI-XVIII a.

## Istorija

Miesto pavadinimas normanų-prancūzų kilmės: „Franca“ (be mokesčių), „villa“ (miestas). „Fontana“ (Fontanas) yra užuomina į vietinę legendą, kad princui prie fontano pasirodė Šv. Marija ir jis atleido miestą nuo mokesčių.

## Turistiniai objektai

* Kvadratinė pilis (*Palazzo Imperiali*)
* Motinos bažnyčia, pastatyta 1743 m.
* Torre dell'Orologio (sargybos bokštas), pastatytas 1750 m.
Standžialapė hifenė

**Standžialapė hifenė** (*Hyphaene coriacea*) – arekinių (*Arecales*) šeimos palmė. Palmės gimtinė – Pietų Afrika, Somalis, Kenija, Tanzanija, Malavis, Mozambikas ir Madagaskaras.

## Augalo morfologija
Standžialapė hifenė yra nedidelio dydžio palmė – iki 5 m aukščio. Kamienas tiesus, dantytas (ryškiai matosi nukritusių lapų pėdsakas). Lapas spiralės formos – pirštuotas. Lapkotis melsvai žalias, lapalakštis 400 х 35 mm.

Žydi vasarą (lapkričio–vasario mėn). Vyriški ir moteriški žiedai žydi ant atskirų medžių, vyriškasis žiedas daugiau išsišakojęs. Žiedas iki 1 m ilgio šluotelė. Rudi vaisiai prinoksta per dvejus metus ir tiek pat laiko gali išlikti ant medžio kol nukris.
Vaisiai 3-6 х 1,5-4 cm dydžio. Kiekvieno vaisiaus viduje yra viena sėkla.

## Vardai
Standžialapė hifenė dar vadinama: , , **, .

## Panaudojimas
Standžialapė hifenė naudojama medienai, iš plaušo pinami krepšiai, o lapų – dembliai. Palmės vaisiai maistui nenaudojami, juos ėda drambliai ir pavianai.

Kvazulu-Natalio provincijos Tongato regione iš standžialapės hifenės gaminamas *Ubusulu* palmių vynas.

## Išnašos

## Nuorodos
* Hyphaene coriacea Gaertn.